**14.pielikums**

SIA “Ornaments”

iepirkuma procedūras “Biomasas (šķeldas) katlu mājas

būvprojekta izstrāde, būvdarbu un

autoruzraudzības darbu veikšana Ilūkstes novada Dvietē” nolikumam

Iepirkuma id. Nr. 2019/5

**LĪGUMA SAISTĪBU IZPILDES NODROŠINĀJUMA**

**BŪTISKIE NOSACĪJUMI**

Līguma saistību izpildes nodrošinājums ir nolikumā paredzēts nodrošinājums bankas garantijas vai apdrošināšanas polises veidā, kuru pretendents, kuram tika piešķirtas līguma slēgšanas tiesības un ar kuru tika noslēgts iepirkuma līgums, iesniedz Pasūtītājam kā nodrošinājumu līguma saistību izpildei, un kas atbilst nolikuma 54.punktam, saskaņā ar Sabiedrisko pakalpojumu sniedzēju iepirkumu likuma 27.pantu. Ņemot vērā to, ka kredītiestādēm un apdrošināšanas sabiedrībām atsevišķi nosacījumi līguma saistību izpildes nodrošinājuma izsniegšanai var būt atšķirīgi, vienlaikus nodrošinot atbilstību pasūtītājam nepieciešamajiem būtiskajiem nosacījumiem, Pasūtītājs norāda, ka neierobežo pretendentus, sagatavojot piedāvājumus un iegūstot līguma saistību izpildes nodrošinājuma dokumentus, izmantot pasūtītāja noteiktu līguma saistību izpildes nodrošinājuma veidni (formu). Pasūtītājs sniedz informāciju par pasūtītājam būtiskiem līguma saistību izpildes nodrošinājuma nosacījumiem, kuri izklāstīti šajā pielikumā un kuriem jābūt iekļautiem nodrošinājumā, lai Pasūtītājs pēc vienādiem noteikumiem izvērtētu līguma saistību izpildes nodrošinājuma dokumentu likumību, atbilstību un attiecināmību šim iepirkumam. Pasūtītājs norāda, ka nodrošinājuma pieprasījums attiecināms uz visiem Pretendentiem vienādi un bez izņēmuma, un nodrošinājuma dokumentā jābūt sniegtai šādai informācijai:

1) līguma saistību izpildes nodrošinājuma spēkā esības termiņš, kas atbilst nolikuma 54.punktam, t.i., līdz brīdim, kad objekts tiek nodots ekspluatācijā un abas Puses paraksta darbu gala pieņemšanas-nodošanas aktu;

2) neatsaucama apņemšanās (pienākums) samaksāt Pasūtītājam līguma saistību izpildes nodrošinājumu, ja Piegādātājs nav izpildījis savas saistības saskaņā ar Līgumu;

3) līguma saisību izpildes nodrošinājuma summa, kas atbilst nolikuma 54.punktam;

4) iepirkuma procedūras nosaukums un identifikācijas numurs, lai iesniegtais dokuments būtu tieši un nepārprotami identificējams.

Līguma saistību izpildes nodrošinājuma dokumentam jābūt izstrādātam atbilstoši likuma „Dokumentu juridiskā spēka likums” prasībām un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām, un jābūt norādītai šādai informācijai:

1) dokumenta autoru nosaukums (kredītiestādes/apdrošināšanas sabiedrības nosaukums);

2) dokumenta datums;

3) paraksts (dokumenta parakstītāja pilns amata nosaukums, personiskais paraksts un paraksta atšifrējums);

4) adresāts (Pasūtītājs);

5) dokumenta izdošanas vietas nosaukums;

6) zīmoga nospiedums;

7) dokumenta reģistrācijas numurs;

8) cita informācija.

**Piezīme:** *Šai garantijai ir jābūt pakļautai Vienotajiem pieprasījuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi un Pasūtītāju saistībā ar šo garantiju, izšķirams Latvijas Republikas tiesā.*